ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ልዕሊ ኤርትራ ተነቢሩ ዝጸንሐ እገዳ ተላዒሉ 14 ሕዳር 2018 ምንጪ ስእሊ, UN Web TV ባይቶ ጸጥታ ሕቡራት ሃገራት፡ ኣብ ልዕሊ ኤርትራ ንኣስታት ትሸዓተ ዓመታት ኣንቢርዎ ዝነበረ እገዳ ብሙሉእ ድምጺ ከምዘልዓሎ ሚኒስተር ዜና ኤርትራ፡ ኣቶ የማነ ገብረመስቀል ሓቢሩ። መንግስቲ ኤርትራ "ዘይፍትሓውነት ንምዕራይ ደንጉዩ ዝሓለፈ ውሳነ" ብምባል ገሊጽዎ። ኣቶ የማነ ገብረመስቀል፡ ባይቶ ጸጥታ ሕቡራት ሃገራት፡ ክንዮ ምልዓል እዚ እገዳ፡ ነቲ ዝተገበረ ጌጋታት ሓላፍነት ኣለዎ ኢሉ። "እዚ እገዳ ስለዝተልዓለ ጥራይ፡ መንግስትን ህዝብን ኤርትራ፡ ሓቅን ፍትሕን ንምርካብ ዝገብርዎ ጻዕሪ ኣይክገድፉን እዮም" ክብል ኣቶ የማነ ገብረመስቀል ኣብ ትዊተሩ ጽሒፉ። መንግስቲ ኢትዮጵያ እዚ እገዳ ብምልዓሉ፡ መልእኽቲ ዮሃና ኣሕሊፉ። ኢትዮጵያ፡ እቲ እገዳ ንክለዓል፡ ኣባል ሃገራት ኢጋድ ንዘበርከተኦ ግደ'ውን ንኢዳ። ምልዓል እዚ እገዳ ኣብ ህድኣትን ሰላምን ዞባ ቀርኒ ኣፍሪቃ ልዑል ኣበርክቶ ክህልዎ እዩ ኢሉ ቤትጽሕፈት ቀዳማይ ሚኒስቴር ኢትዮጵያ። ድሕረ ባይታ እቲ እገዳ እንታይ ነይሩ?
